Fundur í Rótarýklúbbi Hafnarfjarðar þann 18. febrúar 2021 kl. 12.15

Þetta er fundur nr. 22 á starfsárinu og 3585 frá stofnun.

Mættir voru 28 félagar.

Fundurinn er á vegum rótarýfræðslunefndar, formaður hennar er Jóhannes Pálmi Hinriksson. Ingvar Geirsson er afmælisbarn dagsins.

Sigríður Kristín forseta setti fundinn. Fundurinn er rafrænn Zoomfundur.

Ritari kynnti fyrirkomulag stjórnarkjörs en eftir að félagar höfðu sent tilnefningar til 15. febrúar sl. var útbúin kosning með survey monkey þar sem hægt er að kjósa í embættin nafnlaust. Kosning er í gangi þar til fyrirlesari lýkur erindi sínu.

Fyrirlesari dagsins er Ásgeir Bjarnason, þróunarstjóri hjá Stjörnu-Odda. Hann sagði frá uppruna sínum og menntun. Gerði grein fyrir nafni fyrirtækisins en nefnt í höfðu Odda Helgasonar sem var á sínum tíma kallaður stjörnu Oddi vegna áhuga síns á stjörnufræði en hann var upp á 11. öld.

Fyrirtækið er staðsett í Garðabæ en Ásgeir býr og starfar á Spáni. Fyrirtækið er stofnað árið 1985. Fyrsta verkið að útbúa mæli til að fylgjast með fiskum til að meta för þeirra og fleira. Mikilvægar rannsóknir sem sýndu m.a. að þorskur að hreyfa sig meira en talið. Það sem Ásgeir vinnur mest með eru ígræðanlegir mælar sem eru græddir í dýr og geta verið lengi og gefið miklar upplýsingar. Mest að vinna með hjartsláttarmæla og hitamæla í dag. Kemur fyrst á markað 2013. Sagði hann frá helstu verkefnum fyrirtækisins og vörum. Sýndi m.a. þróun mæla fyrir fiska á sl. ártugum. Þegar búið er að finna út hvert fiskurinn fer er hægt að skoða af hverju hann fer þangað sem hann fer, hvaða hættur er þar að finna, hvaða æti o.s.fr. Til þess að meta það eru settir hjartsláttarmælar. Nýjasta verkefnið er að skoða þresti og bera saman staðfugla og farfugla og svo stendur til að skoða hreindýr á Svalbarða.

Þá sagði hann frá bóluefnarannsóknum fyrirtækisins. Dæmi um slíkt er notkun mæla frá þeim í hömstrum, mörðum og öpum þar sem hluti fær lyfleysi, hluti bóluefni og hluti er sýktur og hluti ekki. Mikilvægar upplýsingar sem koma út úr þessu.

Að þessu loknu svaraði Ásgeir fyrirspurnum en þær voru þó nokkrar.

Forseti ræddi matargjaldið sem félagar samþykktu að rynni til framkvæmdasjóðs til styrktar fjölskyldum í landinu og þetta var um milljón.

Ritari gerði grein fyrir niðurstöðu kjörs. Ingvar Geirsson var kjörinn ritari, Sigurður Einarsson, stallari og Magnús Ægir Magnússon gjaldkeri.

Næsti fundur er á vegum klúbbþjónustunefndar þann 25. febrúar 2021 kl. 12:15.

Fundi slitið með hefðbundnum hætti kl. 13:05.